
af 

Dr.  A.  A.  WolfF. 


Kjøbenhavn. 

Trykt  hos  S.  Trier. 


See  en  Oprigtig,  thi  det  skal  gaae  en  Saadan  vel 
til  det  Sidste! 

Stille,  stille!  Sagtner' Eders  Skridt;  thi  vi  ere  traadte 
ind  i det  fredelig  - hellige  Paulun,  i det  rolige  Hegn, 
inden  hvilket  det  ærværdige  Træ  stod,  hvis  Skygge 
svalede  efter  Dagens  Byrde  og  Hede,  og  som  nu  er 
faldet. 

Bøier  Eder  i Ærefrygt,  thi  oplukket  er  for  os 
Helligdommen,  Kjærhghedens  og  Troskabens  Hellig- 
dom, hvor  hver  en  Livets  Gave  erkjendes  som  en  gud- 
dommelig Velsignelse,  hver  en  Glæde  nydes  dobbelt, 
hvor  Sjælen  aflægger  alle  sine  Byrder,  glemmer  alle 
sine  Bekymringer,  ja,  vi  staae  i Hjemmets  livsalige 
Helligdom,  hvor  hun,  der  her  hviler,  i en  lang  Række 
af  Aar  som  nidkjær  og  værdig  Præstinde  opluede 
Kjærhghedens  Flamme  paa  Hjertets  Alter  og  bragte 
Hengivenhedens  Offre,  ja,  var  endog  i sin  høie 
Alder  for  alle  dem,  der  havde  Leilighed  til  at  bemærke 
hendes  stille,  bramløse  Færd,  en  Gjenstand  for  deres 
Beundring,  en  husvalende  Lærerinde. 

Det  er  et  saadant  Vidnesbyrd,  som  ikke  blot  Em- 
bedspligt, men  ogsaa  Venskab  byder  mig,  at  udtale  her. 

Ak,  hvor  ofte  møde  vi  ikke  ved  en  Hensovets 
sidste  Leie,  og  det  falder  os  vanskeligt  at  skjelne 
Glimmeren  fra  den  ægte  Giands,  der  skal  omstraale 
Sjelen.  Verden  har  alt  udbasunet  hver  en  Gjerning, 
der  kan  roses;  den  Afdøde  har  søgt  ved  blendende 
Gjerninger  at  bestikke  Andres  Dom,  har  søgt  at  lade 
sine  Dyder  lyse  for  Alles  Øine,  har  beilet  til  Verdens 
Bifald,  og  godt  forstaaet  at  skjule,  hvad  der  rører  sig 
i Hjertets  Dybde.  Træder  man  da  nærmere  til,  for- 
svinder dette  paatagne  Væsen,  denne  glimrende  Yder- 
side, findes  ofte  en  gruelig  Tomhed,  man  indseer,  at 
netop  hvad  der  vakte  saa  Manges  Agtelse  i Grunden 
ikke  var  andet  end  Egenkjærlighedens  Tilskyndelse. 
Den  livlige  Munterhed  ved  en  eller  anden  huslig  Glæde 
maaskee  mindst  af  Alt  Tegn  paa  indre  Lykke  og  Til- 
fredshed, og  stundom  iføres  Sorgens  Klædebon,  for  at 
den  skal  tjene  Forfængeligheden,  ligesom  Andagtens 
Præg  i Aasyn  og  Mine  — Alt  kun  for  at  falde  i Øinene. 

O,  Qvindens  Liv  skal  ligne  en  Bæk,  der  uden 
Larm  og  liøie  Bølger  stille  risler  hen  og  speilklar  ud- 
gyder sig  i Evighedens  Hav,  skal  være  den  beskedne 
Blomst,  der  trindt  omkring  udbreder  qvægende  Duft, 
uden  at  spille  i broget  Farveglands;  det  naaer  sin 
høieste  Fuldkommenhed,  naar  det  er  ligesom  uafbrudt 
Fornegtelse  uden  at  hun  selv  det  veed,  naar  hun  som 
Hustru  ikke  kjender  anden  Lykke  og  Ære  end  — sin 
Ægtefælles,  saaat  hun  kun  ønsker,  hvad  han  ønsker; 
lians  Villie  er  hende  ikke  en  Lov,  men  en  livsalig  Glæde, 
lian  behøver  ikke  at  udtale  den,  liun  læser  den  i 

hans  Blik,  hun  føler  den  i sit  eget  Hjerte;  hans  Sorger 
ere  altid  hendes,  men  hun  skjuler  sine  egne  for  at 
sprede  hans;  som  Moder  hygger  hun  om  sine  Børn, 
vaager  utallige  Nætter  over  dem , opsender  lønlige 
Bønner  for  dem,  hun  bar  under  sit  Hjerte  og  som 
hun  nu,  billedlig  talt,  bærer  paa  sit  Hjerte.  Naar 
ingen  seer  det,  netop  da  er  hun  saa  lykkelig,  saa  til- 
freds, ved  useet  at  være  saaledes,  thi  hun  har  sin 
Styrke  ikke  saa  meget  i det,  der  virkes,  som  i det 
der  taales. 

I disse  faa  Træk  have  vi  skildret  denne  alder- 
stegne, hæderlige  Qvinde,  Frederikke  Unnas  Levnetsløb. 

Fremmaner  jeg  i denne  Kreds  længe  hensvundne 
Skikkelser,  dengang  Brødrene  sandede  Sangerens  Ord : 
„hvor  skjønt,  hvor  yndigt  er  det,  naar  Brødre  boe 
sammen  i Eendrægtighed^^,  da  hun  levede  med  Svoger 
og  Søster  under  eet  Tag  — hvilket  herligt  Billede  var 
det  ikke  af  et  inderligt  omslyngende  Kjærlighedsbaand, 
naar  da  den  høit  bedagede  Bedstemoder  ofte  sad  i 
deres  Midte,  og  Alle  vare  ligesom  een  Sjæl,  eet  Hjerte! 

Hvad  hun  var  for  ham,  i Smerte  og  Fryd,  i 
Sorg  og  Glæde,  for  ham,  der  i 48  Aar  næsten  med 
hver  Dag  mere  og  mere  lærte  at  skatte  hendes  Øm- 
hed — det  formaaer  intet  Ord  at  udtrykke  — og  de 
stride  Taarer,  Gubben  græder,  formaae  ei  at  tolkes 
i dens  dybe  Veemods  hele  Fylde. 

Hvad  hun  var  for  dem,  hun  gav  Livet,  for  de 
Børnebørn,  hun  favnede  — det  staaer  klart  tegnet  i 
den  sørgende  Svigersøns  Øjne,  og  lader  sig  neppe  tilfulde 
skildre.  Thi  mange  Lidelser  har  hun  baaret,  og  hver 
en  Kummerens  Braad , som  nogensinde  kan  ramme  et 

Moderhjerte,  traf  hendes  Barm,  Men  hvo  har  nogen- 
sinde hørt  hende  klage,  knurre  mod  Forsynet,  hvo 
nogensinde  seet  hende  segne  under  sin  Smerte,  hvo 
bemærket  en  Forringelse  af  hendes  KJ  ærlighed  .imod 
dem,  der  foraarsagede  hende  Smerte?  Aldrig  talte  hun 
ondt  om  noget  Menneske,  stadig  dømte  hun  mildt  om 
Andre,  hun  skyede  den  bedøvende  Larm,  al  blen- 
dende Giands,  søgte  ei  sin  Lyst  i Fornøielsens  Hvirvel 
— men  her,  her  var  hun  lykkelig  — en  Ro  og  Til- 
fredshed udbredt  over  hende,  som  den  usminkede 
Fromhed,  den  rene  Gudsfrygt  forskaffede  hende: 
..Han,  den  Evige,  var  hendes  Fortrøstning  i Ungdom- 
men, og  hafi  forlod  hende  ei  heller  i Alderdommen.^ 

Ja,  han  var  din  Kraft,  din  Tilflugt,  han  opfyldte 
ogsaa  dit  lønlige  Ønke,  at  din  Ægtefælle  maatte  over- 
leve dig,  og  du  iforveien  drikke  af  Salighedens  Væld, 
ved  hvilken  du  engang  vil  komme  ham  imøde,  naar 
den  Evige  atter  forener  Eder  hisset. 

O,  saa  lad  da,  kjære  nedbøiede  Ven,  denne 
Tanke  bringe  Trøst  i det  dybtsørgende  Hjerte!  Ak, 
vel  er  det  tungt  for  den  Høitbedagede,  der  var  vant 
til  den  kjærlige  Røst,  der  talte  til  ham,  saa  ofte  han 
kom  hjem,  naar  han  nu  vender  tilbage,  at  Veninden 
ikke  længer  spørger : „Hvorfra  kommer  du,  hvor  gaaer 
du  hen?^^  Men  hendes  Aand  vil  dvæle  over  dit  Paulun, 
de  Kjære,  hun  har  efterladt,  minde  om  hendes  ufor- 
anderlige, kjærlige  og  gudhengivne  Sind,  om  Præst- 
inden, der  paa  Jorden  værnede  om  Husets  hellige  og 
sille  Alter,  og  hist  i Evigheden  bereder  Fredens  det 
himmelske  Paulun. 

Der,  der  beder  du  om  Trøst  og  Lægedom  for  alle 
dine  Kjære,  og  den  Alliellige  vil  bønhøre  os,  naar  vi 
bringe  dit  afsjælede  Legeme  til  Hvile  og  bede  om, 
at  Han  vil  aabiie  for  din  Aand  Salighedens  Rige  og 
udbrede  Fred  over  dit  Støv.  Amen. 

